અખબારોમાં વાંચેલા બધા સમાચારમાંથી જયંતીએ જે સાર તારવ્યો હતો એ તમામની વિગતવાર માહિતી આપીને એણએ ઉમેર્યું. 'મારો બાપ દેવાળિયો નથી એ વાત મિશ્રાજીનો પુત્ર છાતી ઠોકીને કહે છે અને ચેલેન્જ આપે છે કે પુરાવા આપો. એના આવા વલણ પછી અખબારોમાંથી એના દેવાની વાત અદૃશ્ય થઇ જાય છે. લંડન પોલીસે જારે કરેલો સ્કેચ બધા અખબારમાં છપાયો છે અને મિશ્રાજી પરિવારે તો એ માણસ વિશે જાણકારી આપનારને બે લાખ રૂપિયાનું ઇનામ આપવાની જાહેરાત કરી છે. એ છતાં, આખા મેરઠમાં એ ખૂનીને કોઇ ઓળખતું નથી.'